b'\n_START_ARTICLE_\nDi\xc5\xa1e\xc4\x8de predivo\n_START_PARAGRAPH_\nDi\xc5\xa1e\xc4\x8de predivo je pesni\xc5\xa1ka zbirka Matja\xc5\xbea Kocbeka. Zbirka je iz\xc5\xa1la leta 1981 pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nDelo je v tesni povezavi s Kocbekovo pesni\xc5\xa1ko zbirko Opalni rob. Sestavljajo jo kratke, deloma nenaslovljene pesmi, razdeljene v sedem ciklov._NEWLINE_Avtor v zbirki spet i\xc5\xa1\xc4\x8de prvotne pomene besed. Ti so skriti za tistimi, ki jim imajo besede v svetu, zaznamovanem z ideologijo. Najbolj izrazito se to iskanje ka\xc5\xbee v pesmi Impulz iz cikla Dobro jutro, ilovica!. V pesmi razmi\xc5\xa1lja o razkrivanju bistva znamenj, s katerim bi pri\xc5\xa1el tudi do razkritja bistva Slovencev.'